b"\n_START_ARTICLE_\nThe Wicker Man\n_START_SECTION_\nArgument\n_START_PARAGRAPH_\nPatrullant per una autopista de Calif\xc3\xb2rnia, l'agent de policia Edward Malus (Nicolas Cage) atura una roulotte. Poc despr\xc3\xa9s un cami\xc3\xb3 descontrolat col\xc2\xb7lideix brutalment amb el vehicle. L'Edward no aconsegueix salvar la mare i la filla, que moren en l'incendi causat pel xoc. Mesos despr\xc3\xa9s, una carta desesperada de la seva antiga promesa, Willow (Kate Beahan), que l'abandon\xc3\xa0 feia anys sense cap explicaci\xc3\xb3, li informa que la seva filla, Rowan (Erika-Shaye Gair), ha desaparegut misteriosament, i l'Edward \xc3\xa9s l'\xc3\xbanica persona en qui ella confia per trobar la seva filla. La Willow li prega que viatgi on ella viu, una illa privada anomenada Summersisle. L'illa est\xc3\xa0 habitada per una tenebrosa comunitat d'una secta pagana matriarcal, basada en tradicions arcanes i un festival pag\xc3\xa0 conegut com 'El dia de la Mort i Resurrecci\xc3\xb3'. La poblaci\xc3\xb3 ridiculitza l'Edward i la seva missi\xc3\xb3, insistint que mai no ha existit cap nena anomenada Rowan, o que si mai va existir, ja no es troba entre els vius. L'Edward es veu doncs immers en una teranyina de ritus primitius i tra\xc3\xafcions mortals."